Ο Χάρι Πότερ και ο Ημίαιμος Πρίγκιψ (ταινία)

Ο Χάρι Πότερ και ο Ημίαιμος Πρίγκιψ (αγγλικά: Harry Potter and the Half-Blood Prince) είναι αμερικανική περιπετειώδης ταινία φαντασίας παραγωγής 2009. Βασίζεται στο έκτο ομότιτλο βιβλίο της σειράς Χάρι Πότερ, γραμμένη από την Τζ. Κ. Ρόουλινγκ. Είναι η έκτη κατά σειρά ταινία που μεταφέρεται στον κινηματογράφο. Στη σκηνοθετική καρέκλα επιστρέφει ο Ντέιβιντ Γέιτς, που σκηνοθέτησε το Ο Χάρι Πότερ και το Τάγμα του Φοίνικα (Harry Potter and the Order of Phoenix, 2007) ενώ το σενάριο έγραψε ο Στιβ Κλόουβς, σεναριογράφος της πρώτης, δεύτερης, τρίτης και τέταρτης ταινίας. Η ταινία ακολουθεί τον Χάρι Πότερ στην αρχή της έκτης χρονιάς στο Χόγκουαρτς, καθώς ο Βόλντεμορτ έχει ανακτήσει τις δυνάμεις του και κινείται πλέον φανερά. Τότε ο Χάρι έχει να αντιμετωπίσει καινούριους κινδύνους. Μαζί με τον Ντάμπλντορ θα προσπαθήσουν να σκιαγραφήσουν το χαρακτήρα του Βόλντεμορτ, κάτι το οποίο, σύμφωνα με τον Ντάμπλντορ, θα βοηθήσει το Χάρι να φέρει σε πέρας την αποστολή του ως εκλεκτός. Στην ταινία πρωταγωνιστούν για μία ακόμη φορά οι Ντάνιελ Ράντκλιφ, Έμμα Γουάτσον, Ρούπερτ Γκριντ, Ρόμπι Κολτρέιν, Μάγκι Σμιθ, Άλαν Ρίκμαν, Μάικλ Γκαμπόν και Ρέιφ Φάινς επαναλαμβάνοντας τους ρόλους τους ενώ στο καστ προστίθεται ο Τζιμ Μπρόαντμπεντ.Ο Χάρι Πότερ και ο Ημίαιμος Πρίγκιψ άνοιξε με θερμά σχόλια στις 15 Ιουλίου 2009 στις Ηνωμένες Πολιτείες και στο Ηνωμένο Βασίλειο. Έγινε στιγμιαία, τεράστια εμπορική επιτυχία φτάνοντας τα 934,4 εκατομμύρια δολάρια παγκοσμίωςκαι μέχρι σήμερα αποτελεί την 21η μεγαλύτερη εισπρακτική επιτυχία όλων των εποχών και την 5η ανάμεσα στις υπόλοιπες ταινίες της σειράς.Έλαβε μία υποψηφιότητα για Όσκαρ στην κατηγορία Καλύτερης Φωτογραφίας και δύο για BAFTA.

Πλοκή
Ο Λόρδος Βόλντεμορτ έχει βάλει στόχο να κατακτήσει τον κόσμο μαγείας και των μαγκλ, στέλνει Θανατοφάγους να τρομοκρατήσουν το Λονδίνο και έχει επιλέξει τον Ντρέικο Μαλφόι για μία αποστολή. Ο Σνέιπ δέχεται την πρόκληση της Μπελατρίξ Λεστρέιντζ να πάρει έναν ιερό ορκο με τη μητέρα του Ντρέικο, Ναρκίσα, ώστε να προστατεύσει τον Ντρέικο και να φέρει εις πέρας την αποστολή σε περίπτωση που αυτός αποτύχει.Εν τω μεταξύ ο Χάρι Πότερ και ο Ντάμπλντορ επισκέπτονται τον πρώην καθηγητή φίλτρων Οράτιο Σλάγκχορν, ο οποίος κρύβεται. Ο Σλάγκχορν δέχεται να επιστρέψει στο Χόγκουαρτς και ο Ντάμπλντορ λέει στο Χάρι, ότι η επιστροφή του Οράτιου στο Χόγκουαρτς είναι πολύ σημαντική.Φεύγοντας από το μαγαζί των Φρεντ και Τζορτζ, οι Χάρι, Ρον και η Ερμιόνη παρατηρούν τον Ντρέικο και τη Ναρκίσα Μαλφόι να μιλάνε με τους Θανατοφάγους, Μπελατρίξ Λεστρέιντζ και Φενρίρ Γκρέιμπακ στο Μπόργκιν και Μπερκς. Ο Χάρι πιστεύει ότι ο Βόλντεμορτ έχει κάνει τον Ντρέικο Θανατοφάγο. Στο τραίνο για το Χόγκουαρτς, ο Χάρι κατασκοπεύει τον Μαλφόι. Ο Ντρέικο τον ανακαλύπτει και τον πετρώνει. Λίγο αργότερα σώζεται από τη Λούνα.Στο Χόγκουαρτς, οι Χάρι και Ρον παρακολουθούν το μάθημα φίλτρων του Σλάγκχορν, χωρίς να έχουν πάρει τα βιβλία τους. Δανείζονται λοιπόν ο καθένας από ένα. Ο προηγούμενος ιδιοκτήτης του βιβλίου του Χάρι, είναι ο "Ημίαιμος Πρίγκιψ", ο οποίος έχει προσθέσει στο βιβλίο σημειώσεις που επιτρέπουν στο Χάρι να προοδεύσει στο μάθημα.Ο Χάρι περνάει τα Χριστούγεννα με τους Ουέσλι και έρχεται πιο κοντά με την Τζίνι. Την παραμονή πρωτοχρονιάς οι Μπελατρίξ και Φενρίρ, με σκοπό να πιάσουν το Χάρι, επιτίθενται και καίνε το σπίτι των Ουέσλι.Ο Χάρι υποπτευόμενος ότι ο Μαλφόι είναι υπεύθυνος για δύο απόπειρες δολοφονίες προς τον Ντάμπλντορ, μία εκ των οποίων σχεδόν κόντεψε να σκοτώσει το Ρον, θα αντιμετωπίσει τον Ντρέικο και θα τον τραυματίσει με μια κατάρα που έμαθε από το βιβλίο του Ημίαιμου Πρίγκιπα.Ο Ντάμπλντορ δείχνει στο Χάρι αναμνήσεις του νέου Τομ Ριντλ και αποκαλύπτει ότι ο Σλάγκχορν κρατάει μια ανάμνηση πολύ σημαντική για την ήττα του Βόλντεμορτ. Ο Χάρι καταφέρνει να πάρει αυτήν την ανάμνηση και μαθαίνει ότι ο Βόλντεμορτ ζήταγε πληροφορίες για να δημιουργίσει Πεμπτουσιωτές. Ο πεμπτουσιωτής φυλάει ένα φίλτρο με την ψυχή του δημιουργού του, δίνοντάς του αθανασία, εκτός και αν οι πεμπτουσιωτές καταστραφούν. Ήδη δύο πεμπτουσιωτές του Βόλντεμορτ έχουν καταστραφεί: το βιβλίο του Τομ Ριντλ (που εμφανίστηκε στην ταινία Ο Χάρι Πότερ και η Κάμαρα με τα Μυστικά), το οποίο κατέστρεψε ο Χάρι και το δαχτυλίδι της μητέρας του. Αφού εντοπίζει μια πιθανή τοποθεσία ενός άλλου πεμπτουσιωτή, ο Ντάμπλντορ ζητά τη βοήθεια του Χάρι ώστε να τον ανακτήσει. Ταξιδεύουν σε μια σπηλιά και βρίσκουν τον πεμπτουσιωτή μετά από μια σειρά από δοκιμασίες. Εν τω μεταξύ στο Χόγκουαρτς έχουν εισβάλλει οι Θανατοφάγοι με τη βοήθεια του Ντρέικο.Ο Ντάμπλντορ, αποδυναμομένος, φτάνει στο κάστρο και λέει στο Χάρι να φωνάξει τον Σνέιπ για βοήθεια, αλλά αμέσως μετά του λέει να κρυφτεί γιατί άκουσε βήματα να πλησιάζουν. Ο Ντρέικο αποκαλύπτει ότι επιλέχτηκε από τον Βόλντεμορτ να σκοτώσει τον Ντάμπλντορ, αλλά δεν μπορεί να το κάνει. Τότε έρχεται ο Σνέιπ και ρίχει τη Θανατική Κατάρα, σκοτώνει τον Ντάμπλντορ και δραπετεύει μαζί με τους άλλους Θανατοφάγους. Ο Χάρι προσπαθεί να τους σταματήσει αλλά ο Σνέιπ τον αφοπλίζει. Ο Χάρι επιστρέφει στο κάστρο και βρίσκει μαθητές και καθηγητές να θρηνούν το χαμό του Ντάμπλντορ.Αργότερα, ο Χάρι αποκαλύπτει στους Ρον και Ερμιόνη ότι ο πεμπτουσιωτής είναι ψεύτικος. Ο πεμπτουσιωτής περιέχει ένα μήνυμα από κάποιον "Ρ.Α.Μ." προς τον Βόλντεμορτ, δηλώνοντας ότι έχει κλέψει τον αληθινό με σκοπό να τον καταστρέψει. Οι τρεις τους αποφασίζουν, αντί να επιστρέψουν στο Χόγκουαρτς για την τελευταία χρονιά, να ψάξουν να βρουν ποιος είναι αυτός ο "Ρ.Α.Μ." και να ανακαλύψουν τους εναπομείναντες πεμπτουσιωτές.

Ηθοποιοί και Χαρακτήρες
-Ντάνιελ Ράντκλιφ στο ρόλο του Χάρι Πότερ-Ρούπερτ Γκριντ στο ρόλο του Ρον Ουέσλι-Έμμα Γουάτσον στο ρόλο της Ερμιόνης Γκρέιντζερ-Ρόμπι Κολτρέιν στο ρόλο του Ρούμπεους Χάγκριντ-Μάικλ Γκαμπόν στο ρόλου του Άλμπους Ντάμπλντορ-Μάγκι Σμιθ στο ρόλο της Μινέρβα -Μαγκόναγκαλ-Άλαν Ρίκμαν στο ρόλο του Σέβερους Σνέιπ-Ρέιφ Φάινς στο ρόλο του Λόρδου Βόλντεμορτ-Τζιμ Μπρόαντμπεντ στο ρόλο του Οράτιου Σλάγκχορν-Ντέιβιντ Θιούλις στο ρόλο του Ρέιμους Λούπιν-Ελένα Μπόναμ Κάρτερ στο ρόλο της Μπελατρίξ Λεστρέιντζ-Τομ Φέλτον στο ρόλο του Ντρέικο Μαλφόι-Έλεν Μακρόρι στο ρόλο της Ναρκίσα Μαλφόι-Όλιβερ και Τζέιμς Φελπς στους ρόλους των Τζορτζ και Φρεντ Ουέσλι-Τζούλι Γουόλτερς στο ρόλο της Μόλυ Ουέσλι-Μαρκ Γουίλιαμς στο ρόλο του Άρθουρ Ουέσλι-Μπόνι Ράιτ στο ρόλο της Τζίνι Oυέσλι-Εβάνα Λιντς στο ρόλο της Λούνα Λάβγκουντ-Μάθιου Λιούις στο ρόλο του Νέβιλ Λόνγκμποτομ-Τζέσικα Κέιβ στο ρόλο της Λάβεντερ Μπράουν-Νατάλια Τένα στο ρόλα της Νυμφαδώρα Τονκς-Τίμοθυ Σπολ στο ρόλο του Πίτερ Πέτιγκρου-Ίρο Φάινς-Τίφφιν στο ρόλο του Τομ Ριντλ (11 ετών)-Φρανκ Ντιλέιν στο ρόλο του Τομ Ριντλ (16 ετών)-Γουόργουικ Ντέιβις στο ρόλο του Φίλιους Φλίτγουικ-Ντέιβιντ Μπράντλει στο ρόλο του Φλιτς

Ανάπτυξη
Πριν ο Ντέβιντς Γέιτς αναλάβει για δεύτερη φορά τη σκηνοθεσία, ο Αλφόνσο Κουαρόν, σκηνοθέτης της τρίτης ταινίας, δήλωσε ενδιαφέρον να επιστρέψει, ενώ προσεγγίστηκε και ο Τέρι Γκίλιαμ. Ο Γκίλιαμ, που ήταν η επιλογή της Τζ. Κ. Ρόουλινγκ για το Ο Χάρι Πότερ και η Φιλοσοφική Λίθος, όταν ρωτήθηκε αν θα σκηνοθετούσε κάποιο φιλμ στην πορεία είπε ότι η Warner είχε την ευκαιρία και την έχασε.[7] Η Έμμα Γουάτσον δεν ήθελε να επιστρέψει στην ταινία αρχικά, αλλά αποφάσισε ότι δεν θα μπορούσε να δει άλλη ηθοποιό να ερμηνεύει την Ερμιόνη.Ο σκηνοθέτης και οι παραγωγοί της ταινίας αποκάλυψαν ότι τα γεγονότα στο βιβλίο Ο Χάρι Πότερ και οι Κλήροι του Θανάτου επηρέασαν το σενάριο του Ημίαιμου Πρίγκιπα. Το φινάλε του έκτου βιβλίου άλλαξε, με την μάχη στο κάστρο και την κηδεία του Ντάμπλντορ να μην περιέχονται στο φιλμ. Τη μάχη την αφαίρεσαν για να αποφύγουν τυχόν επανάληψη με την επερχόμενη μάχη στους Κλήρους του Θανάτου, ενώ την κηδεία γιατί θεώρησαν ότι δεν ταίριαζε με το υπόλοιπο φιλμ.

Γυρίσματα
Οι Ντάνιελ Ράντικλιφ, Μάικλ Γκαμπόν και Τζιμ Μπρόαντμπεντ ξεκίνησαν γυρίσματα τέλη Σεπτεμβρίου 2007, ενώ άλλοι ηθοποιοί ξεκίνησαν πολύ αργότερα. Ο Ρούπερτ Γκριντ ξεκίνησε το Νοέμβριο του 2007, η Έμμα Γουάτσον το Δεκέμβριο, ο Άλαν Ρίκμαν τον Ιανουάριο του 2008 και η Ελένα Μπόναμ Κάρτερ το Φεβρουάριο.

Box οffice
Με τον προϋπολογισμό της ταινίας να φτάνει τα 250.000.000 δολάρια, το Χάρι Πότερ και ο Ημίαιμος Πρίγκιψ γίνεται η ακριβότερη ταινία της σειράς. Το φιλμ έκανε άνοιγμα τριημέρου στην 1η θέση με 77,8 εκατομμύρια δολάρια ενώ οι συνολικές εισπράξεις στην Αμερική έφτασαν τα 301,9 εκατομμύρια δολάρια.[2] Στον υπόλοιπο κόσμο συγκέντρωσε 632,4 εκατομμύρια δολάρια και παγκοσμίως απέφερε πάνω από 934,4 εκατομμύρια δολάρια. Ήταν η 3η μεγαλύτερη εισπρακτική επιτυχία στην Αμερική για το 2009 και η 2η παγκοσμίως. Μέχρι σήμερα ο Ημίαιμος Πρίγκιπας παραμένει η 21η μεγαλύτερη εισπρακτική επιτυχία όλων των εποχών ενώ ανάμεσα στις υπόλοιπες ταινίες της σειράς καταλαμβάνει την 3η θέση στο αμερικανικό box office και την 5η παγκοσμίως.